laion/Wikipedia-Exotic huggingface dataset:
ზამბეზი

ზამბეზი — მდინარე აფრიკაში. აფრიკის სიგრძით მეოთხე მდინარე. უდიდესი ინდოეთის ოკეანეში ჩამდინარე მდინარეებს შორის. მისი სიგრძეა 3540 კმ, აუზის ფართობი — 1 390 000 კმ². სათავეს იღებს ზამბიაში, შემდეგ მიემართება ანგოლის ტერიტორიაზე, გაივლის ნამიბიისა და ბოტსვანის სახელმწიფო საზღვარზე, გადაკვეთს ზიმბაბვეს და შემდეგ მოზამბიკში ერთვის ინდოეთის ოკეანეს. ზამბეზის ყველაზე ცნობილი შტრიხი ისაა, რომ მასზე მდებარეობს ჩანჩქერი ვიქტორია. მდინარე ზამბეზი - ინფორმაცია და რუკები დაარქივებული 2011-01-06 საიტზე Wayback Machine. ზამბეზის როლი დაარქივებული 2012-10-25 საიტზე Wayback Machine. აფრიკის მდინარეების აუზის რუკა დაარქივებული 2005-09-04 საიტზე Wayback Machine.
ორანჟი

ორანჟი (აფრ., ნიდ. Oranjerivier) — სამხრეთ აფრიკის რესპუბლიკის უგრძესი მდინარე. სათავეს იღებს ლესოთოში, დრაკონის მთებში, შემდეგ მიემართება დასავლეთით, გადაკვეთს სამხრეთ აფრიკას და ჩაედინება ატლანტის ოკეანეში. ორანჟზე გაივლის სამხრეთ აფრიკასა და ნამიბიას და სამხრეთ აფრიკასა და ლესოთოს შორის სახელმწიფო საზღვრის ხაზი, ასევე საზღვრები სამხრეთ აფრიკის რამდენიმე პროვინციას შორის. მდინარე დიდ როლს თამაშობს სამხრეთ აფრიკის რესპუბლიკის ეკონომიკაში, ვინაიდან ძალზედ მნიშვნელოვანია მისი როლი ირიგაციასა და ენერგეტიკაში. ორანჟის სიგრძეა 2200 კმ, აუზის ფართობი 973 000 კმ². სახელი „ორანჟი“ უწოდა ჰოლანდიელმა რობერტ იაკობ გორდონმა. ლესოთოში ამ მდინარეს სენკუს უწოდებენ. მდინარე ორანჟი დაარქივებული 2010-07-16 საიტზე Wayback Machine. მდინარე ორანჟის კომისია დაარქივებული 2013-07-27 საიტზე Wayback Machine. სამხრეთ აფრიკის რესპუბლიკის წყლის რესურსებისა და ტყის სახელმწიფო დეპარტამენტი
ლიმპოპო

ლიმპოპო (ნიდერლ. Limpopo, აფრ. Limpopo) — მდინარე სამხრეთ აფრიკაში. მისი სიგრძეა 1750 კმ, აუზის ფართობი 415 000 კმ². ლიმპოპო ინდოეთის ოკეანეში ჩამდინარე აფრიკის მდინარეებს შორის სიდიდით მეორეა ზამბეზის შემდეგ. ლიმპოპოზე გაივლის სამხრეთ აფრიკის რესპუბლიკის სახელმწიფო საზღვრის მონაკვეთები ბოტსვანასა და ზიმბაბვესთან. პირველი ევროპელი, ვინც ეს მდინარე ნახა, იყო ვასკო და გამა, რომლის ექსპედიციამაც 1498 წელს, ლიმპოპოს შესართავთან ჩაუშვა ღუზა. როგორც ჩანს, მდინარის რეგიონი უხსოვარი დროიდან ყოფილა დასახლებული, რადგან აქ აღმოჩენილია 3,5 მლნ წლის ავსტრალოპითეკის ნამარხები. ლიმპოპო თავის ნაწარმოებებში უკვდავჰყვეს რადიარდ კიპლინგმა და მაინ რიდმა. მდინარე ლიმპოპო დაარქივებული 2010-09-06 საიტზე Wayback Machine. ლიმპოპო — ბრიტანიკა
ბროუდ-პიკი

ბროუდ-პიკი (კ3, ადგილობრივ ენაზე ფაიჩან-კანგრი (ཨིྰན་ཨངརི་) — მსოფლიოში სიმაღლით მე-12 მწვერვალი. დასახელება ითარგმნება, როგორც „ფართო პიკი“. მისი სიმაღლეა 8051 მ. ბროუდ-პიკი წარმოადგენს გაშერბრუმის მთიანი მასივის ნაწილს. ის მდებარეობს პაკისტანისა და ჩინეთის საზღვარზე. კ2-დან დაშორებულია 8 კმ-ით. ბროუდ-პიკზე პირველად ავიდა ავსტრიელ მთამსვლელთა ექსპედიცია 1957 წლის 9 ივნისს. რვაათასიანები ბროუდ-პიკი პიკვეაზე დაარქივებული 2013-07-04 საიტზე Wayback Machine. ბროუდ-პიკი სამიტპოსტზე ბროუდ-პიკი ევერესტნიუსზე
Medazzaland

Medazzaland — ინგლისური როკ-ჯგუფ Duran Duran-ის მეცხრე სტუდიური ალბომი. იგი გამოვიდა ლეიბლზე Capitol Records, 1997 წლის 14 ოქტომბერს. აშშ-ს ბილბორდის ჩარტში იგი მოხვდა #58 პოზიციაზე. ევროპაში ალბომი ოფიციალურად არ გამოცემულა. დისკის ჩაწერის დროს ჯგუფი დატოვა ბას-გიტარისტმა ჯონ ტეილორმა. დარჩა სამი წევრი - ნიკ როუდზი, საიმონ ლე ბონი და უორენ კუკურულო. მათი მონაწილეობით დასრულებული იქნა ჩანაწერის რამდენი ახალი კომპოზიცია, ხოლო ტეილორთან ჩაწერილმა მასალამ გადამუშავება გაიარა. ალბომის წარუმატებლობამ გამოიწვია EMI-სთან კონტრაქტის დასრულება. ლეიბლმა ჯგუფს გადასცა ალბომზე ყველა უფლება, ასევე ორიგინალური აუდიო და ვიდეოფირები 1995-1997 წლების კონცერტებიდან. დღემდე Medazzaland რჩება Duran Duran-ის ერთადერთ ალბომად, რომელიც არ გამოცემულა ბრიტანეთში. მოგვიანებით კოლექტივმა კონტრაქტი Hollywood Records-თან გააფორმა და გამოსცა დისკი Pop Trash. ევროპაში Medazzaland დღემდე იყიდება მხოლოდ იმპორტირებული დისკისა და ციფრული ჩამოტვირთვის სახით. ↑ Allmusic review ↑ Rolling Stone review ↑ Jam! Showbiz review Duran Duran-ის დისკოგრაფია დაარქივებული 2015-09-24 საიტზე Wayback Machine.
Thank You (Duran Duran-ის ალბომი)

Thank You — ინგლისური როკ-ჯგუფ Duran Duran-ის მერვე სტუდიური ალბომი. იგი 1995 წლის აპრილში. ალბომი წარმოადგენს ქავერ-ვერსიების კრებულს, თუმცა, ხაზგასმულია, რომ ეს არის სიმღერები, რომლებმაც პირდაპირი გავლენა იქონიეს ჯგუფის შემოქმედებაზე. ამასთან, იგეგმებოდა კიდევ ერთი სტუდიური დისკის ჩაწერა, თუმცა ჯგუფში კონფლიქტებმა იმატა. მოგვიანებით ჯგუფის შეუერთდა ყოფილი დრამერი როჯერ ტეილორი, რომელმაც დაუკრა სიმღერებში Watching The Detectives, Perfect Day და Jeepster (უკანასკნელი არ იქნა შეტანილი ორიგინალურ გამოცემაში). 1995 წლისათვის ჯგუფს უკვე მობეზრდა ალბომზე ზრუნვა. პრომოკამპანიის ფარგლებში გადაღებული იქნა მხოლოდ ორი კლიპი - White Lines და Perfect Day (უკანასკნელში მონაწილეობდა როჯერ ტეილორიც, რითაც მრავალი მოყვარული გააოგნა). ბას გიტარისტმა ჯონ ტეილორმა ზაფხულის კონცერტების მსვლელობისას სცენა რამდენიმეჯერ დატოვა. სამხრეთ კალიფორნიაში საბოლოო წარუმატებლობის ნიშნებიც გაჩნდა - ჯგუფის გამოსვლას სცენაზე სტვენით შეხვდნენ. White Lines (Grandmaster Melle Mel) – 5:31 I Wanna Take You Higher (Sly & The Family Stone) – 5:06 Perfect Day (ლუ რიდი) – 3:51 Watching the Detectives (ელვის კოსტელო) – 4:48 Lay Lady Lay (ბობ დილანი) – 3:53 911 Is a Joke (Public Enemy) – 3:59 Success (იგი პოპი) – 4:05 Crystal Ship (დორსი) – 2:52 Ball of Confusion (The Temptations) – 3:46 Thank You (ლედ ზეპელინი) – 6:36 Drive By (Duran Duran) – 5:34 I Wanna Take You Higher Again (Sly & The Family Stone) – 4:25 იაპონური გამოცემის დამატებები: Diamond Dogs (დევიდ ბოუი) – 6:10 Femme Fatale (ლუ რიდი) – 4:22 Duran Duran-ის დისკოგრაფია დაარქივებული 2015-09-24 საიტზე Wayback Machine. ↑ Allmusic review ↑ Entertainment Weekly review ↑ Rolling Stone review
დავით ჩქოტუა

დავით ჩქოტუა (დ. 11 იანვარი, 1849, სოფელი საბერიო, — გ. ივლისი, 1929, რიყე ) — აფხაზი პუბლიცისტი და რუსთველოლოგი. აფხაზეთის უკანასკნელი მთავრის მიხეილ შერვაშიძის ერთადერთი ვაჟის, გიორგი შერვაშიძის ძიძიშვილი და ერთგული თანამებრძოლი. დაიბადა სამურზაყანოს სოფელ საბერიოში. დაამთავრა ქუთაისის სათავადაზნაურო გიმნაზია. 1869–1875 წლებში სწავლობდა ჯერ ოდესის უნივერსიტეტის საბუნებისმეტყველო, ხოლო შემდეგ პეტერბურგის უნივერსიტეტის იურიდიულ ფაკულტეტებზე. პეტერბურგში სწავლების პერიოდში იგი აქტიურად თანამშრომლობდა გაზეთ „დროებასთან“. 1875 წლიდან გიორგი შერვაშიძემ მიიწვია აღმოსავლეთ საქართველოში თავისი მამულების მმართველად. თბილისში დაუახლოვდა ტერგდალეულებს, ჩაერთო მათ მოძრაობაში. დავით ჩქოტუა თავის უმცროს ძმასთან, ნიკოლოზთან ერთად დაადანაშაულეს 1876 წლის 22 ივლისს მომხდარ ნინა ანდრეევსკაიას გატაცებასა და მკვლეოლბაში. საბოლოოდ მიუსაჯეს 20 წლიანი კატორღა. ნიკოლოზი სასამართლომ საბოლოო ჯამში გაამართლა. დავით ჩქოტუამ კატორღა სრულად მოიხადა და 1906 წელს მძიმედ დაავადებული დასახლდა მშობლიურ სოფელ საბერიოში სადაც იგი ეწეოდა მეცნიერულ მოღვაწეობას. იგი დაინტერესებული იყო რუსთველოლოგიით. მუშაობდა „ვეფხისტყაოსნის“ შესახებ ვრცელ მონოგრაფიაზე, რომელიც ამჟამად დაკარგულია, შემორჩენილია მისი ნაშრომის ძალიან მცირე ნაწყვეტი. ცაიშვილი, ს., ქართული საბჭოთა ენციკლოპედია, ტ. 11, თბ., 1987. — გვ. 172. ჭურღულია, ო. დავით ჩქოტუა, სოხუმი, 1969. დავით ჩქოტუა — საქართველოს ბიოგრაფიული ლექსიკონი
ვლადიმერ სმირნოვი

ვლადიმერ ივანეს ძე სმირნოვი (რუს. Смирнов, Владимир Иванович; დ. 31 იანვარი [ ძვ. სტ. 18 იანვარი], 1910, მოსკოვი — გ. 16 ივნისი, 1988, მოსკოვი) — რუსი გეოლოგი. სსრკ მეცნიერებათა აკადემიის აკადემიკოსი (1962). სოციალისტური შრომის გმირი (1980). 1934 წელს დაამთავრა მოსკოვის გეოლოგიურ-საძიებო ინსტიტუტი. ჯერ კიდევ სტუდენტობის პერიოდში აქტიურად მუშაობდა გეოლოგიურ სამსახურში. 1934-1951 წლებში მუშაობდა სხვადასხვა გეოლოგიურ საწარმოო და სამეცნიერო-კვლევით დაწესებულებებში. 1951 წლიდან მოსკოვის სახელმწიფო უნივერსიტეტის პროფესორი, 1952 წლიდან ამავე უნივერსიტეტის სასარგებლო წიაღისეულის კათედრის გამგე. 1969–1975 წლებში სსრკ მეცნიერებათა აკადემიის გეოლოგიის, გეოფიზიკისა და გეოქიმიის განყოფილების აკადემიკოს-მდივანი და სსრკ მეცნიერებათა აკადემიის პრეზიდიუმის წევრი. მრავალი ასეული შრომის ავტორია. სმირნოვის ძირითადი შრომები ეხება სასარგებლო წიაღისეულის საბადოთა გეოლოგიის საკითხებს. ფართოდ მუშაობდა გეოლოგიის უმნიშვნელოვანესი საკითხების დამუშავებაში, მათ შორის სასარგებლო წიაღისეულების (ენდოგენური) მეთოდების, ძიების, დაზვერვისა და პროგნოზირების საქმეში. იკვლევდა მადანთა ადგილმდებარეობასა და მეტალოგენიის საფუძვლებს. იმოგზაურა მრავალ ქვეყანაში და დაამუშავა მადანთა ადგილმდებარეობის საკითხები. ასევე იკვლევდა კავკასიას, ციმბირსა და სხვა მხარეებს. დაადგინა მადანთა ადგილმდებარეობის რეგიონალური კანონზომიერებანი და მათი განლაგება ყოფილი სსრკ ტერიტორიაზე. ვლადიმერ სმირნოვმა აგრეთვე შეიმუშავა ვერცხლისწყლის, ტყვიის, ურანისა და სხვა მეტალოგენიის პრობლემების საკითხები. ლენინური პრემია (1972). დაჯილდოებულია 3 ლენინის ორდენით, 2 სხვა ორდენით, აგრეთვე მედლებით. სმირნოვის სახელი ეწოდა მინერალს — სმირნიტი. Геология ртутных месторождений Средней Азии, М., 1947; Геологические основы поисков и разведок рудных месторождений, 2 изд., М., 1957; Очерки металлогении, М., 1963; Геология полезных ископаемых, 2 изд., М., 1969. ვლადიმერ სმირნოვი — სტატია დიდი რუსული ენციკლოპედიიდან (რუსული) ქართული საბჭოთა ენციკლოპედია, ტ. 9, თბ., 1985. — გვ. 443. Владимир Иванович Смирнов. М., 1966 (Материалы к биобиблиографии учёных СССР. Серия геологических наук, в. 21); Владимир Иванович Смирнов (К 60-летию со дня рождения), «Вести. МГУ. Серия Геология». 1970, № 1. ↑ 1.0 1.1 Handbook of Mineralogy — Mineralogical Society of America. <a href="https://wikidata.org/wiki/Track:Q1936599"></a><a href="https://wikidata.org/wiki/Track:Q15222041"></a> ↑ Смирнов Владимир Иванович (геолог) // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 3.0 3.1 3.2 https://warheroes.ru/hero/hero.asp?Hero_id=16254
რალფ ელიოტი

რალფ ნილსონ ელიოტი (ინგლ. Ralph Nelson Elliott; დ. 28 ივლისი, 1871, მერისვილი, კანზასის შტატი — გ. 15 იანვარი, 1948) — ამერიკელი ფინანსისტი, ელიოტის ტალღების თეორიის (ელიოტის კოდის) შემქმნელი. 1880-იანი წლების დასასრულს, ელიოტების ოჯახი საცხოვრებლად გადადის სანტიაგოში, ტეხასის შტატში. 1891 წლიდან იგი მუშაობას იწყებს და სხვადასხვა თანამდებობას იკავებს რკინიგზის სხვადასხვა, მექსიკური წარმოშობის კომპანიებში. 1896 წლიდან მისი სამუშაო და მოვალეობა პირდაპირ კავშირშია საფინანსო აღრიცხვისა და ანგარიშგების ამოცანებთან. Tea Room and Cafeteria Management (1926) The Future of Latin America The Wave Principle (1938) The Financial World articles (1939) Nature’s Law - The Secret of the Universe (1946) Ralph N. Elliott, biography on Market Technicians Association website დაარქივებული 2012-02-27 საიტზე Wayback Machine. Biography of Ralph Nelson Elliott დაარქივებული 2011-01-12 საიტზე Wayback Machine.
Pop Trash

Pop Trash — ინგლისური როკ-ჯგუფ Duran Duran-ის მეათე სტუდიური ალბომი. იგი გამოვიდა 2000 წლის 19 ივნისს. ალბომის ჩაწერა უკანასკნელად შედგა ტრიოს ლე ბონი/როუდზი/კუკურულო სახით. 2001 წელს მისი გამოცემა შეწყდა. ალბომის გარეკანზე გამოსახულია Liberace-ს ფირმის მანქანა. 2008 წლის ივლისიდან ალბომი ვრცელდება iTunes-ის ქსელით. ალბომიდან მხოლოდ ერთი სინგლი, Someone Else Not Me გამოიცა. ბრიტანეთში იგი მხოლოდ ჩარტის #53 პოზიციაზე მოხვდა, თუმცა ლატვიაში საუკეთესო 10-ეულშიც კი შევიდა. კიდევ ერთი სინგლის სახით უნდა გამოეცათ Playing With Uranium, თუმცა იგი მხოლოდ რადიო პრომო დისკის სახით გავრცელდა. იაპონიაში სინგლის სახით გამოვიდა Last Day On Earth. ის შესრულდა იაპონიაში, პარკის Universal Studios გახსნისას. Someone Else Not Me – 4:48 Lava Lamp – 3:54 Playing with Uranium – 3:51 Hallucinating Elvis – 5:26 Starting to Remember – 2:38 Pop Trash Movie – 4:54 Fragment – 0:49 Mars Meets Venus – 3:07 Lady Xanax – 4:53 The Sun Doesn't Shine Forever – 4:51 Kiss Goodbye – 0:41 Last Day on Earth – 4:27 დამატებები: Un Autre Que Moi [სიმღერის Someone Else Not Me ფრანგულენოვანი გამოცემა] – 4:19 Alguien Que No Soy Yo [სიმღერის Someone Else Not Me ესპანურენოვანი გამოცემა] – 4:16 Prototypes – 6:17 Duran Duran-ის დისკოგრაფია დაარქივებული 2015-09-24 საიტზე Wayback Machine. ↑ Metacritic score ↑ Allmusic review ↑ Entertainment Weekly review ↑ Rolling Stone reviews on Pop Trash and Motley Crue's New Tattoo
სიფილისი

სიფილისი (Siphylis) ქართულად — ათაშანგი. ევროპაში იგი 1493 წლამდე ცნობილი არ იყო. ფაქტია, რომ კოლუმბის ეკიპაჟის ზოგიერთი წევრი აქტიურად მონაწილეობდა ფრანგი მეფის, შარლ VII-ის იტალიაში შეჭრაში 1494 წელს და სწორედ ამ დროს, ამ ქვეყანაში დაიწყო აღნიშნული დაავადების ეპიდემია. სიფილისის გამომწვევია გრძელი, სპირალურად დახვეული ბაქტერია. – Treponema pallidum. სიფილისი ტიპური ანთროპონოზური დაავადებაა. ავადდებიან მხოლოდ ადამიანები, რომლებიც ბაქტერიის რეზერვუარს წარმოადგენენ. აღნიშნული ბაქტერია ორგანიზმში ჩვეულებრივ შეიჭრება სქესობრივი აქტის დროს. შესაძლებელია აგრეთვე შემთხვევითი დასენიანებაც არაპირდაპირი გზით, მაგალითად კოცნისას. სიფილისი გადის განვითარების 3 სტადიას. პირველადი სიფილისის დროს, დასენიანებიდან 10–30 დღის შემდეგ, გარეგან სასქესო ორგანოებზე წარმოიქმნება ზედაპირული, მცირე ზომის წყლული. დაავადების მეორე სტადიაზე ვლინდება კანზე და ლორწოვან გარსზე ჩნდება გამონაყარი. ამ პერიოდში ავადმყოფი ძალზე სენგადამდებია. მესამეული სიფილისის დროს სხვადასხვა ქსოვილებსა და ორგანოებში ვითარდება გუმი. აღნიშნულ სტადიაზე განსაკუთრებით ხშირად ზიანდება ცენტრალური ნერვული სისტემა, რასაც საბოლოო ჯამში ავადმყოფი მიჰყავს დამბლამდე და ფსიქიკის მოშლამდე. Bliss, Katherine Elaine. "The Science of Redemption: Syphilis, Sexual Promiscuity, and Reformism in Revolutionary Mexico City" Hispanic American Historical Review 79:1 1999, pp. 1–40. Parascandola, John. Sex, Sin, and Science: A History of Syphilis in America (Praeger, 2008) 195 pp. ISBN 978-0-275-99430-3 excerpt and text search Shmaefsky, Brian, Hilary Babcock and David L. Heymann. Syphilis (Deadly Diseases & Epidemics) (2009) Stein, Claudia. Negotiating the French Pox in Early Modern Germany (2009) "Syphilis - CDC Fact Sheet" აშშ-ს დაავადებათა კონტროლის ცენტრი UCSF HIV InSite Knowledge Base Chapter: Syphilis and HIV დაარქივებული 2013-01-20 საიტზე Wayback Machine.
Ultimate (Pet Shop Boys-ის ალბომი)

Ultimate — ჯგუფ Pet Shop Boys-ის კრებული, გამოცემული 2010 წლის 1 ნოემბერს, ლეიბლზე Parlophone. მასში შეტანილია ჯგუფის 18 ოფიციალური სინგლი (ქრონოლოგიური თანმიმდევრობით) და ახალი სინგლი, Together. კრებული გამოიცა დუეტის 25 წლიანი კარიერის აღსანიშნავად. მას ასევე თან ახლავს სპეციალური DVD. ბრიტანულ ჩარტში გამოცემამ #27 პოზიცია დაიკავა. სინგლი Together ციფრულად გამოვიდა 24 ოქტომბერს, ხოლო კომპაქტ-დისკზე - 29 ნოემბერს. West End Girls - 4:05 Suburbia - 4:02 It's A Sin - 5:00 What Have I Done To Deserve This? - 4:20 Always On My Mind - 3:58 Heart - 4:17 Domino Dancing - 4:18 Left To My Own Devices - 4:45 Being Boring - 4:51 Where The Streets Have No Name (I Can't Take My Eyes Off You) - 4:32 Go West - 5:02 Before - 4:06 Se A Vida É (That's The Way Life Is) - 4:01 New York City Boy - 3:20 Home And Dry - 3:58 Miracles - 3:55 I'm With Stupid - 3:27 Love Etc. - 3:32 Together - 3:30 West End Girls (Top of the Pops, 15/12/85) Love Comes Quickly (Top of the Pops, 20/03/86) Opportunities (Let's Make Lots of Money) (BBC 2'-ის Whistle Test, 29/04/86) Suburbia (Top of the Pops, 02/10/86) It's a Sin (Top of the Pops, 25/06/87) Rent (Top of the Pops, 22/10/87) Always on My Mind (Top of the Pops, 10/12/87) What Have I Done to Deserve This? (Brit Awards, 08/02/88) Heart (BBC 1-ის Wogan, 30/03/88) Domino Dancing (Top of the Pops, 22/09/88) Left to My Own Devices (Top of the Pops, 01/12/88) So Hard (BBC 1-ის Wogan, 28/09/90) Being Boring (Top of the Pops, 29/11/90) Can You Forgive Her? (Top of the Pops, 10/06/93) Liberation (Top of the Pops, 07/04/94) Paninaro '95 (Top of the Pops, 03/08/95) Se a Vida é (That's the Way Life Is) (Top of the Pops, 02/12/03) A Red Letter Day (Top of the Pops, 28/03/97) Somewhere ('Top of the Pops, 04/07/97) I Don't Know What You Want But I Can't Give It Any More (Top of the Pops, 30/07/99) New York City Boy (Top of the Pops, 08/10/99) You Only Tell Me You Love Me When You're Drunk (Top of the Pops, 14/01/00) Home and Dry (Top of the Pops, 29/03/02) I Get Along (Top of the Pops 2, 17/04/02) Miracles (Top of the Pops, 14/11/03) Flamboyant (Top of the Pops, 19/03/04) I'm with Stupid (Top of the Pops, 23/04/06) გლასტონბერის ფესტივალი (BBC Three 26/06/10) ინფორმაცია ჯგუფის ოფიციალურ საიტზე დაარქივებული 2010-12-16 საიტზე Wayback Machine. ↑ http://www.allmusic.com/album/ultimate-pet-shop-boys-mw0002053838
მარიდაანთ კოშკი

მარიდაანთ კოშკი – კოშკი კასპის მუნიციპალიტეტის სოფელ გომში, მარიდაანთ უბანში. კოშკი ნაგებია რიყის ქვით. თარიღდება XVII-XVIII საუკუნეებით, ხოლო XIX საუკუნეში საბრძოლო კოშკი წისქვილად გადაუკეთებიათ. ნაგებობა დაზიანებულია: პირველი სართულის ცილინდრული კამარა ჩანგრეულია, სართული მიწითაა ამოვსებული; მეორე სართულზე ჩრდილოეთ კედელი გამონგრეულია; აღარ არსებობს მეორე და მესამე სართულების ხის გადახურვა; მესამე სართულის მხოლოდ ფრაგმენტებია შემორჩენილი. კოშკი გეგმით სწორკუთხაა (5,2 X 6,95 მ). შესასვლელი პირველი სართულის დასავლეთ კედელშია. აღმოსავლეთ კედელში ორი სათოფურია, სამხრეთისაში ბუხარი და ორი სათოფური. ჩრდილოეთ კედელში დატანებულია მეორე სართულზე ასასვლელი ქვის კიბე. მეორე სართულზე, სამხრეთ კედელში ჩაშენებულია ბუხარი. მის ორივე მხარეს, ბრტყელ ნიშებში სათოფურებია. ასეთივე სათოფურებია აღმოსავლეთ და სამხრეთ კედლებშიც. კოშკის დასავლეთ ფასადზე ჩასმულია ქვიშაქვის ფილა მხედრული წარწერით. წარწერა დაზიანებულია; იკითხება მხოლოდ ამშენებლის გვარი - „შაქარაშვილი“. საქართველოს ისტორიისა და კულტურის ძეგლთა აღწერილობა, ტ. 5. თბ., 1990.
ხოსრო I

ხოსრო I ანუშირვანი (სპარს. انوشيروان‎‎; დ. 496, არდესტანი — გ. 31 იანვარი, 579, ქტესიფონი) — სასანიდური ირანის 22-ე შაჰინშაჰი 531-579 წლებში, კავად I-ის ვაჟი, პეროზ I-ის შვილიშვილი. ის ითვლება სასანიანთა დინასტიის ყველაზე გამოჩენილ წარმომადგენლად. შაჰინშაჰის ტიტულის მიღებისთანავე, ტახტის მოცილეთა მოშორების მიზნით, სიკვდილით დასაჯა თავისი უფროსი და უმცროსი ძმები. ის ასევე სასტიკად გაუსწორდა ამბოხებულ მაზდაკელებს, რომლებიც იმპერიაში მძვინვარე ქაოსის დამკვიდრებას ცდილობდნენ. ხოსროს მეფობა მამამისის (488–531 წწ.) მმართველობის გაგრძელება იყო. მის დროს ცენტრალური ხელისუფლება საგრძნობლად განმტკიცდა, იმპერია დაიყო 4 პროვინციად, კუსტებად, რომლებსაც შაჰის მიერ დანიშნული ერთგული მოხელეები, მარზპანები მართავდნენ. ის პირადად ნიშნავდა მოსამართლეებსა და ქურუმებსაც. ხოსროს დროს შეიქმნა კარგად ორგანიზებული მიწისა და სულადობრივი გადასახადების სისტემა, რომლის მიხედვითაც ნატურალური გადასახადი ფულით ჩანაცვლდა. მოხდა არმიის რეორგანიზაცია, სახელმწიფოს ჯარის მეომრებს ჯამაგირსაც კი უხდიდნენ. ხოსრო I-მა სოფლებში დააარსა სამხედრო რაზმები, ე.წ „დეჰყანები,“ რომლებიც არმიის დამხმარე ძალას აყალიბებდნენ საზღვრებზე. ხოსროს ბრძანებით ქალაქ გუნდეშაბურში დაარსდა მედიცინისია და ფილოსოფიის სკოლა. მის დროს ირანში ინდოეთიდან გავრცელდა ჭადრაკი. გადმოცემით, ამავე პეიოდში დაიწყეს სპარსეთში ნარდის თამაშიც. ხოსრომ მოახერხა იემენის დაპყრობა, რომელიც იმ დროს უმნიშვნელოვანესი სავაჭრო გზების გასაყარი იყო. 554 წელს კი საბოლოოდ დაამარცხა ამბოხებული ეფთალიტები. ანუშირვანმა გაახშირა საომარი მოქმედებები ბიზანტიასთან. 540 წელს ანტიოქია აიღო, მაგრამ მათთან წინააღმდეგ გამართულ ბრძოლებში საბოლოოდ დამარცხდა. 532 და 562 წლებში იუსტინიანე I-თან დადო ე.წ. „საუკუნო ზავები.“ (532 წლის საუკუნო ზავი და დარას ზავი) ორ იმპერიას შორის დაპირისპირება ყველაზე მეტად, ლაზიკის ტერიტორიაზე გამძაფრდა, ეგრისის დიდი ომის დროს, რომლის შედეგადაც ბიზანტიელებმა მოახერხეს ლაზიკიდან სპარსელების განდევნა, რასაც 572 წელს მოჰყვა ირანიდან სომხეთისა და ქართლის გამოყოფა. ხოსრო I გარდაიცვალა 48 წლიანი მმართველობის შემდეგ, 579 წლის 31 იანვარს, 83 წლის ასაკში. ის შეცვალა მისმა ვაჟმა, ჰორმიზდ IV-მ. ხოსროს მეფობის დროს სასანიდურმა ირანმა მიაღწია განვითარების უმაღლეს მწვერვალებს, რის გამოც ეს პერიოდი ირანის ისტორიის „ოქროს ხანადაა“ ცნობილი. Khosrau In Iran Science Island(In Persian) დაარქივებული 2007-09-27 საიტზე Wayback Machine. The Reforms of Khosrow Anushirvan Meander Protector Fragments 6.1-6.3 დაარქივებული 2010-06-12 საიტზე Wayback Machine. The Physicians of Jundishapur დაარქივებული 2012-03-08 საიტზე Wayback Machine. ქართული საბჭოთა ენციკლოპედია, ტ. 11, თბ., 1987. — გვ. 503. საქართველოს ისტორია, ტ. 1, თბ. 2008 წ.
გაშერბრუმ II

გაშერბრუმ II (ასევე კ4) — დედამიწის სიმაღლით მე-13 მწვერვალი. მისი სიმაღლეა 8035 მ. გაშერბრუმი ადგილობრივ ბალტის ენაზე ითარგმნება როგორც „მბრწყინავი მთა“. გაშერბრუმ II მდებარეობს ყარაყორუმის მთათა სისტემის გაშერბრუმის მასივში, გაშერბრუმ I-ის მახლობლად, პაკისტანის პროვინცია გილგიტ-ბლტისტანში. პაკისტანისა და ჩინეთის საზღვართან. პირველი ასვლა გაშერბრუმ II-ზე განხორციელდა ავსტრიული ექსპედიციის მიერ 1956 წლის 8 ივლისს. ექსპედიციის წევრები იყვნენ: ფრიც მორავეცი, იზეფ ლარხი და ჰანს ვილენპარტი. რვაათასიანები გაშერბრუმ II პიკვეაზე დაარქივებული 2016-03-05 საიტზე Wayback Machine. გაშერბრუმ II სამიტპოსტზე გაშერბრუმ II 8000ანები.კომზე
სერგეი სმირნოვი

სერგეი სერგეის ძე სმირნოვი (რუს. Смирнов, Сергей Сергеевич; დ. 16 სექტემბერი 1895, ივანოვო-ვოზნესენსკი — გ. 20 აგვისტო 1947, ლენინგრადი) — რუსი გეოლოგი. მინერალოგიის ცნობილი მკვლევარი. სსრკ მეცნიერებათა აკადემიის აკადემიკოსი (1943). საფრანგეთის მინერალოგიური საზოგადოების საპატიო წევრი (1947). 1919 წელს დაამთავრა პეტროგრადის სამთო ინსტიტუტი. 1919-1941 წლებში იყო გეოლოგიური კომიტეტის თანამშრომელი, 1930 წლიდან — აგრეთვე ლენინგრადის სამთო ინსტიტუტის პროფესორი. 1945 წლიდან ხელმძღვანელობდა სსრკ მეცნიერებათა აკადემიის გეოლოგიის ინსტიტუტის მადნეულთა განყოფილებას. სმირნოვის ძირითადი შრომები ეხება მადნეულ საბადოთა მინერალოგიის და მადანთწარმოქმნის საკითხებს. გამოკვლევები მიეძღვა ბაიკალისპირეთის, პრიმორიესა და სსრკ ჩრდილოეთ-აღმოსავლეთ ნაწილის მადნეულთა ადგილმდებარეობას. სმირნოვის შრომებში დეტალურადაა გაშუქებული მრავალი მინერალის სახეობა, ადგილმდებარეობა და პირობები. მადანთწარმოქმნის თეორიის საკითხებში სმირნოვმა დაჩრდილა უცხოელ მკვლევართა მცდარი თეორიები (ვალდემარ ლინდგრენის, უილიამ ემონსისა და სხვათა შეხედულებები). დაამუშავა მოძღვრება ჰიდროთერმულ საბადოთა ზონალურობისა და მაგმატიზმის ამ ტიპის გამადნების კავშირის შესახებ. სერგეი სმირნოვმა აღმოაჩინა და აღწერა რკინის მადნეულის რიგი ადგილმდებარეობა, ასევე ფერადი და იშვიათი მეტალები. გამოზარდა არაერთი მადნეულთა სკოლის წარმომადგენელი. სსრკ სახელმწიფო პრემია (1946). დაჯილდოებულია 3 ლენინის ორდენით, აგრეთვე ორდენითა და მედლებით. Зона окисления сульфидных месторождений, М., 1951: Избр. труды, М., 1955; Полиметаллические месторождения и металлогения Восточного Забайкалья, М., 1961; Рудные месторождения и металлогения восточных районов СССР, М., 1962. სერგეი სმირნოვი — სტატია დიდი რუსული ენციკლოპედიიდან (რუსული) ქართული საბჭოთა ენციკლოპედია, ტ. 9, თბ., 1985. — გვ. 443. Григорьев Д. П., Шафрановский И. И., Выдающиеся русские минералоги, М. — Л., 1949 (имеется лит.); Смирнов В. И., Основоположник советской металлогении. (К пятнадцатилетию со дня смерти академика С. С. Смирнова), წგნ.: Закономерности размещения полезных ископаемых, т. 5, М., 1962. ↑ http://web.archive.org/web/20180926205900/http://scirus.benran.ru/higeo/view-record.php?tbl=pub&id=723 ↑ 2.0 2.1 Смирнов Сергей Сергеевич (геолог) // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
The Fall (Gorillaz-ის ალბომი)

The Fall — ბრიტანული ვირტუალური ჯგუფ Gorillaz-ის რიგით მეოთხე სტუდიური ალბომი, რომელიც ციფრული სახით გამოვიდა ჯგუფის ოფიციალურ საიტზე, 2010 წლის 25 დეკემბერს. მთლიანი ალბომი ჩაიწერა ჯგუფის ლიდერის, დეიმონ ოლბარნის საკუთარ iPad-ზე და ამრიგად წარმოადგენს მსოფლიოში პირველ მუსიკალურ ალბომს, რომელიც მთლიანად ამ საშუალებით იქნა შექმნილი. 2011 წლის 16 აპრილს ალბომი გამოიცა გრამფირფიტაზე, შეზღუდული რაოდენობით. 18 აპრილს კი გამოვიდა CD და ჩამოსატვირთი ვერსია. შენიშვნები სიმღერა 6: დამატებითი კლავიშებიანები - ჯესი ჰეკეტი. სიმღერა 12: კანუნი - ჯეიმზ რ. გრიპო სემპლები The Parish of Space Dust - Cowboy Town, Brooks and Dunn; Wichita Lineman, გლენ კემპბელი, Hawaiian War Chant (Ta-Hu-Wa-Hu-Wai) , სპაიკ ჯოუნსი. Speak It! SoundyThingie Mugician Solo Synth Synth Funk Box Gliss AmpliTube Xenon iElectribe BS-16i M3000 HD Cleartune iOrgel HD Olsynth StudioMiniXI BassLine Harmonizer Dub Siren Pro Moog Filatron Phoner to Arizona - პირველი სინგლი ალბომიდან, რომელიც გავრცელდა 2010 წლის 24 დეკემბერს.